ગળતેશ્વર તાલુકામાં ખેડા જિલ્લા નાયબ પોલીસ વડા જી.એસ.શ્યાનો લોકદરબાર કાર્યક્રમ યોજાયો હતો. જેમાં ગળતેશ્વર તાલુકાના દરેક ગામના આગેવાનો અને સરપંચો સહિત મોટી સંખ્યામાં સેવાલિયાના નાગરિકો આવ્યા હતા. તેઓએ ટ્રાફિકને કારણે મુંઝવતા પ્રશ્નો બાબતે રજુઆત કરી હતી. સેવાલિયાનું મુખ્ય બજાર અને અંબાવ માથાના દુખાવા સમાન રેલવે ફાટકને કારણે સુપ્રસિદ્ધ પર્યટક સ્થળ ગળતેશ્વર મહાદેવ ખાતે સમગ્ર ગુજરાતમાંથી આવતા પર્યટકો અંબાવ ફાટકથી ગળતેશ્વર જવા માટે વળવાની રાહને વાંકે રસ્તામાં ઉભા રહેતા હોવાને કારણે દિવાળી અને શ્રાવણ માસના તહેવારોના પ્રસંગોમાં ખૂબ જ મોટી લાઈનો લાગે અને ટ્રાફિક સર્જાય છે. જે બાબતે અંબાવ સરપંચે તેનો ઉકેલ પણ જણાવ્યો હતો કે, રોડ સાઈડે ડિવાઈડર મૂકવામાં આવે તો બંને સાઈડે એક જ હરોળમાં લાઈનો રહે તો કલાકોમાં દૂર થતું ટ્રાફિક મિનિટોમાં દૂર થઈ શકે. સેવાલિયામાં આવેલી ચેકપોસ્ટ ઉપર યાત્રાળુઓને કનડગત કરાતી હોવાના આક્ષેપો કરવામાં આવ્યા હતા. સાથે દારૂબંધી માટે કડક નિયમો બનાવી દુષણ ડામવાની રજૂઆત કરી હતી. ઠાકોર સેના દ્વારા જનતારેડ કરવાની પરમિશન આપોની રજૂઆત કરવામાં આવી હતી.